text: Retssagen mod 38-årig fredericianer fortsætter tirsdag og onsdag
  12 september 2016 kl. 15.19
  Retssagen mod en 38-årige mand fra Fredericia, som er tiltalt for seksuelle overgreb på mindreårige drenge fortsætter tirsdag og onsdag.
  Retssagen mod den 38-årig mand fra Fredericia begyndte mandag ved retten i Kolding, og fortsætter tirsdag og onsdag.
  Manden nægter sig skyldig i alle anklager.
  Den 38-årige er tiltalt for flere tilfælde af seksuelle overgreb på drenge mellem 12 - 14 år. Tiltalen lyder blandt andet på otte tilfælde af fuldbyrdet samleje og anden kønslig omgang med drengene.
  Ifølge TV SYDs oplysninger har den 38-årige haft relationer til nogle af drengene, på det nu lukkede Erritsø Fritidscenter, og at han i den forbindelse flere gange har befundet sig ved fritidscentret.
  Tirsdag fortsætter retssagen med flere vidneforklaringer, nogle af vidneforklaringerne vil højst sandsynlig blive for lukkede døre.
  Onsdag begynder dagen også med vidneforklaringer. Derefter dokumentation og proceduere samt domsafsigelse.
  
  
  